Ana sa rai yau 29 ga watan Yuli 2015 shahararren kamfanin nan da yake kera manhajoji na ƙasar Amurka Microsoft sai bayyanar da sabuwar Babbar Manhaja (Operating System) wanda mutane suka dade suna tsumaya mai suna Windows 10.
Amma ba a nan gizo ke sakar sa ba, domin aƙwai wadansu sababbin canje-canjen da Windows 10 zai zo da shi wanda ana ganin lallai wannan canjin zai sake habako da kasuwar Microsoft da kuma samun karbuwa a duniya baki daya.
Wannan saukewar ya takaitu ne kawai ga wadanda suke amfani da ingantacciyar babbar mahaja da Windows 8 ko 7 da take cikin ita kwamfutar, amma ga wadanda suke da manhajojin da 7 ko 8 ba, su suna da buƙatar su siya wannan manhajar wacce take kamawa daga N23,000 har zuwa N46,000 ya danganci da wani tsari na Windows kake amfani da shi.
Ga wadanda kuma suke amfani da manhajar Windows ta fasakwauri su zasu iya samun ita wannan manhajar amma kuma za su sami gargadi da zai riƙa bayyana a gefen dama na kasan ita manhajar yana fadakar da kai cewar lallai wannan manhajar ba ta asali ba ce.
Ita wannan sabuwar manhaja ta Windows 10 tana iya hawa kowace irin na’ura da ta mallakin karfin kayan aiki da take buƙata kama daga girman RAM da Processor wannan tsarin yana aiki a kwamfuta haka yana aiki a wayar komai da ruwanka.
Ga irin sinadarai da kwamfutarka take buƙata kafin Windows 10 ya iya shiga cikin ta:-
A kalla aƙwai sararin 16 GB a babbar ma’ajiyar ta (Hard Disk)
Previous articleBUHARI MARAYA NE – Mu Ne komai na shi